
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJESZTÉS

a JNSZ Megyei Parlagfű- mentesítési Alap terhére benyújtott, nyertes pályázat önerejének kiegészítésére
Martfű Város Önkormányzata Képviselő-testületének 

2015. május 21- ei ülésére

Előkészítette: Baloghné Juhász Erzsébet irodavezető
Véleményező: Pénzügyi, Ügyrendi és Városfejlesztési Bizottság
Döntéshozatal: egyszerű többség
Tárgyalási mód: nyilvános ülés

Tisztelt Képviselő – testület!

A Jász-Nagykun-Szolnok Megyei Parlagfű-mentesítési Alaphoz benyújtott pályázatunk, mely 1 db HUSQVARNA -545 RX típusú fűkasza beszerzésére irányult, támogatásban részesült.  A támogatás mértéke azonban kevesebb, mint amilyen összegre pályáztunk. 
1 db HUSQVARNA -545 RX típusú fűkasza teljes költsége (100 %):                 199.990,- Ft

Megpályázott támogatás összege (90 %):                                                             179.910,- Ft

44/2015.(III. 19.) Ö. határozatban vállalt önerő (10 %):                                         19.990,- Ft

Megítélt támogatás:                                                                                                   126.838,- Ft 
Különbözet kiegészítése:                                                                                           53.162,- Ft

Ahhoz, hogy a pályázatunkban tervezett eszközt meg tudjuk vásárolni, az önerő kiegészítése szükséges.
Javaslom a Tisztelt Képviselő- testületnek, hogy az önerő összegét, melyet 44/2015.(III. 19.) Ö. határozatával biztosított, egészítse ki  53.162,- Ft – tal, azaz ötvenháromezer-egyszázhatvankettő forinttal. Az összeg a Környezetvédelmi Alapban tartalékként rendelkezésre áll.

Előterjesztésemhez mellékelem a támogatásról szóló tájékoztató levél, valamint a támogatási szerződés másolatát.

Határozati javaslat: 

Martfű Város Önkormányzata Képviselő-testületének

……/2015.(……..) határozata

A JNSZ Megyei Parlagfű- mentesítési Alap terhére benyújtott, nyertes pályázat önerejének kiegészítéséről
Martfű Város Önkormányzat Képviselő-testülete megtárgyalta a Jász-Nagykun-Szolnok Megyei Parlagfű-mentesítési Alap terhére benyújtott, nyertes pályázat önerejének kiegészítésére vonatkozó előterjesztést, melyet az alábbiak szerint elfogad:

A 44/2015. (III. 19.) Ö. határozatban vállalt önerőt, a pályázatban szereplő eszköz megvásárlása céljából 53.162,- Ft – tal, azaz ötvenháromezer-egyszázhatvankettő forinttal kiegészíti a Környezetvédelmi Alap tartalék kerete terhére.
A Képviselő- testület felhatalmazza a polgármestert a támogatási szerződés aláírására.

Erről értesülnek:

1. Jász-Nagykun-Szolnok Megyei Kormányhivatal Szolnok

2. Városfejlesztési és Üzemeltetési Iroda helyben
3. Pénzügyi és Adóügyi Iroda helyben
4. Valamennyi képviselő helyben

Martfű, 2015. május 7.
                                                                                                                  dr. Papp  Antal  

                                                                                                                    polgármester

Látta: Szász Éva jegyző
